Φύλλο εργασίας Ξενοφῶντος Ἑλληνικά,  βιβλίο 2, &2 .53-56

Ὡς δὲ ταῦτα εἶπεν [ὁ Κριτίας], εἷλκε μὲν ἀπὸ τοῦ βωμοῦ ὁ Σάτυρος, εἷλκον δὲ οἱ ὑπηρέται. Ὁ δὲ Θηραμένης ὥσπερ εἰκὸς καὶ θεοὺς ἐπεκαλεῖτο καὶ ἀνθρώπους καθορᾶν τὰ γιγνόμενα. Ἡ δὲ βουλὴ ἡσυχίαν εἶχεν, ὁρῶσα καὶ τοὺς ἐπὶ τοῖς δρυφάκτοις ὁμοίους Σατύρῳ καὶ τὸ ἔμπροσθεν τοῦ βουλευτηρίου πλῆρες τῶν φρουρῶν, καὶ οὐκ ἀγνοοῦντες ὅτι ἐγχειρίδια ἔχοντες παρῆσαν. Οἱ δ’ ἀπήγαγον τὸν ἄνδρα διὰ τῆς ἀγορᾶς μάλα μεγάλῃ τῇ φωνῇ δηλοῦντα οἷα ἔπασχε. Λέγεται δὲ ἓν ῥῆμα καὶ τοῦτο αὐτοῦ. Ὡς εἶπεν ὁ Σάτυρος ὅτι οἰμώξοιτο, εἰ μὴ σιωπήσειεν, ἐπήρετο· «Ἂν δὲ σιωπῶ, οὐκ ἄρ’, ἔφη, οἰμώξομαι;» καὶ ἐπεί γε ἀποθνῄσκειν ἀναγκαζόμενος τὸ κώνειον ἔπιε, τὸ λειπόμενον ἔφασαν ἀποκοτταβίσαντα εἰπεῖν αὐτόν· «Κριτίᾳ τοῦτ’ ἔστω τῷ καλῷ». Καὶ τοῦτο μὲν οὐκ ἀγνοῶ, ὅτι ταῦτα ἀποφθέγματα οὐκ ἀξιόλογα, ἐκεῖνο δὲ κρίνω τοῦ ἀνδρὸς ἀγαστόν, τὸ τοῦ θανάτου παρεστηκότος μήτε τὸ φρόνιμον μήτε τὸ παιγνιῶδες ἀπολιπεῖν ἐκ τῆς ψυχῆς.

1. Να μεταφράσετε στη Νέα Ελληνική το απόσπασμα: «Ὡς δὲ ταῦτα εἶπεν … εἰ μὴ σιωπήσειεν, ἐπήρετο·»

2. [bookmark: _Hlk85311391]Για ποιο λόγο ο αρχαίος ιστοριογράφος αποδίδει τόσο παραστατικά την εικόνα της βίαιης απομάκρυνσης του Θηραμένη από τον βωμό του Βουλευτηρίου;
3. Σε ποια σημεία του αρχαίου κειμένου φαίνεται ο«παιγνιώδης» χαρακτήρας του Θηραμένη;  Ποιες εκδηλώσεις του πολιτισμού των αρχαίων Αθηναίων θα μπορούσαννα μας οδηγήσουνσε συμπεράσματα για το «παιγνιώδες» πνεύμα τους; 

4. Τον πρώτο καιρό ο Κριτίας κι ο Θηραμένης ήταν ομοϊδεάτες και φίλοι. Ο Κριτίας όμως –που ανάμεσα στ’ άλλα είχε εξοριστεί κιόλας από τους δημοκρατικούς– είχε διάθεση να σκοτώσει πολύν κόσμο, ενώ ο Θηραμένης εναντιωνόταν, λέγοντας ότι δεν ήταν λογικό να θανατώνουν ανθρώπους για μόνο το λόγο ότι τους τιμούσε ο λαός, έστω κι αν δεν πείραζαν σε τίποτα την καλή τάξη. «Στο κάτω-κάτω», τούλεγε, «κ’ εγώ κ’ εσύ έχουμε πει και κάνει πολλά για ν’ αποχτήσουμε δημοτικότητα». Ο άλλος πάλι αποκρινόταν (γιατί φερόταν ακόμα φιλικά στο Θηραμένη) ότι όποιος θέλει να κυριαρχεί είν’ υποχρεωμένος να βγάζει από τη μέση εκείνους που θα μπορούσαν να του σταθούν εμπόδιο: «Κι αν φαντάζεσαι ότι επειδή είμαστε τριάντα κι όχι ένας η εξουσία μας δε χρειάζεται τόση φροντίδα όσο και μια προσωπική τυραννία είσαι ανόητος». ΞενοφῶντοςἙλληνικά, 2.3 §15-16 (Μετάφραση Ρ. Ρούφος)

Αφού διαβάσετε με προσοχή και τα δύο κείμενα (πρωτότυπο και μεταφρασμένο) που σας έχουν δοθεί, να εξηγήσετε τους λόγους για τους οποίους οι απόψεις και οι ενέργειες του Κριτία θα μπορούσαν να χαρακτηριστούν ως ακραίος πολιτικός κυνισμός (ή αμοραλισμός);
5. Να αντιστοιχίσετε καθεμία αρχαιοελληνική λέξη της στήλης Α με την ετυμολογικά συγγενή της νεοελληνική λέξη της στήλης Β. Δύο λέξεις στη στήλη Β περισσεύουν.
	Α
	Β

	1. καθορᾶν
	α. ερώτημα

	2. πλῆρες
	β. απόρρητο

	3. ἐπήρετο
	γ. ποίηση

	4. ῥῆμα
	δ. έλλειψη

	5. ἀπολιπεῖν
	ε. εκπληρώνω

	
	ζ. έρωτας

	
	η. ορατός



6. α. Να γράψετε τη δοτική ενικού για τις παρακάτω λέξεις 
βωμοῦ: 	
ἀνθρώπους: 
ἄνδρα: 
ῥῆμα: 
ψυχῆς:
β.εἶπεν, ἐπεκαλεῖτο, εἶχεν, ἀπήγαγον, ἔπασχε:Να μεταφέρετε τα ρήματα στο ίδιο πρόσωπο του ενεστώτα, στην έγκλιση και τη φωνή που βρίσκονται.
7. Να συμπληρώσετε τις παρακάτω περιόδους λόγου της Νέας Ελληνικής με το κατάλληλο ομόρριζο (απλό ή σύνθετο) της λέξης του κειμένου που σας δίνεται, ώστε να ολοκληρωθεί ορθά το νόημά τους:
· ἐπεκαλεῖτο:Οι γονείς πρωτοτύπησαν, έστειλαν το …………… της βάφτισης με το ηλεκτρονικό ταχυδρομείο.
· δηλοῦντα: Το δεκαπενταμελές του σχολείου διοργάνωσε αποχαιρετιστήρια ……………….. για την αποφοίτηση των μαθητών/-τριών της Τρίτης Λυκείου.
· ἔπασχε:Μακάρι το τελευταίο του ……………… να του γίνει μάθημα!
· λειπόμενον: Μία σημαντική μηχανική βλάβη στο αυτοκίνητο τον οδήγησε στην ……………….. της προσπάθειάς του. 
· παιγνιῶδες:Είναι απαράδεκτο να …………………… κάποιον για το σωματικό του ελάττωμα.

8. Να συνδέσετε καθεμία από τις φράσεις της στήλης Α με μία φράση της στήλης Β, ώστε να ολοκληρώνεται ορθά το νόημά της.
	Α
	Β

	1. Η στρατιωτική δράση του Ξενοφώντα σχετίζεται με 
	α. τις ηγετικές πρωτοβουλίες που ανέλαβε για την επιστροφή των μισθοφόρων από τη Μικρά Ασία στην Ελλάδα.

	
	β. την προσπάθειά του να σώσει την Αμφίπολη από την επίθεση των Σπαρτιατών. 

	2. Ο Ξενοφώντας πέθανε
	α. στον Σκιλλούντα, κοντά στην Ολυμπία, όπου ζούσε μετά την εξορία του από την Αθήνα. 

	
	β. στην Αθήνα μετά το 355 π.Χ., όπου επέστρεψε μετά την προσέγγιση Αθηναίων και Σπαρτιατών.

	3. Ο Ξενοφώντας εξιστορεί τον Πελοποννησιακό πόλεμο 
	α. από την έναρξη του πολέμου έως το 411 π.Χ.

	
	β. από το 411 π.Χ. έως το τέλος του.

	4. Στα Ἑλληνικὰ η γραφή του Ξενοφώντα χαρακτηρίζεται από 
	α. μακροπερίοδο λόγο και πολλούς προσδιορισμούς της αιτίας.

	
	β. απόλυτη ακρίβεια της περιγραφής των χώρων που εξελίχθηκαν τα γεγονότα.

	5. Ο Ξενοφώντας παρουσιάζει
	α. με θαυμασμό τις ενέργειες των τριάκοντα τυράννων στην Αθήνα.

	
	β. με εντιμότητα τις αγριότητες του καθεστώτος των τριάκοντα τυράννων στην Αθήνα.



9. Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ):  

Ο Ξενοφώντας 
α. 	εξορίστηκε από την Αθήνα, γιατί έλαβε μέρος στην εκστρατεία του Κύρου εναντίον του Αρταξέρξη Β΄.
β. 	δέχθηκε βαθύτατη επίδραση στην προσωπικότητα και τις ιδέες του από τον Αγησίλαο και τον Σωκράτη.
γ. 	καταγράφει μεροληπτικά τις αγριότητες του καθεστώτος των τριάκοντα τυράννων στην Αθήνα.
δ. 	κατατάσσεται από τους φιλολόγους της Αλεξανδρινής εποχής (3ος-2ος αι. π.Χ.) μαζί με τους μεγάλους προκατόχους του, τον Ηρόδοτο και τον Θουκυδίδη.
ε. 	 έγραψε τα Ἑλληνικὰ που αποτελούν τη σπουδαιότερη πηγή για τα γεγονότα της περιόδου 411-362 π.Χ.

